ddrg/super_eurlex huggingface dataset:
DA Den Europæiske Unions Tidende C 320/12

Domstolens kendelse (Første Afdeling) af 16. juli 2015 — Juan Carlos Sánchez Morcillo og María del Carmen Abril García mod Banco Bilbao Vizcaya Argentaria, SA (anmodning om præjudiciel afgørelse fra Audiencia Provincial de Castellón — Spanien)

(Sag C-539/14) (1)

((Præjudiciel forelæggelse - artikel 99 i Domstolens procesreglement - direktiv 93/13/EØF - artikel7 - Den Europæiske Unions charter om grundlæggende rettigheder - artikel 7 og 47 - forbrugeraftaler - låneaftale med pant i fast ejendom - urimelige kontraktvilkår - procedure med henblik på realisering af pant i fast ejendom - ret til iværksættelse af appel))

(2015/C 320/17)

Processprog: spansk

Den forelæggende ret

Audiencia Provincial de Castellón

Parter i hovedsagen

Sagsøgere: Juan Carlos Sánchez Morcillo og María del Carmen Abril García

Sagsøgt: Banco Bilbao Vizcaya Argentaria, SA

Konklusion

Artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler, sammenholdt med artikel 7 og artikel 47 i Den Europæiske Unions charter om grundlæggende rettigheder, skal fortolkes således, at den ikke er til hinder for en national bestemmelse, som den i hovedsagen omhandlede bestemmelse, i henhold til hvilken en forbruger som rekvisitus under en procedure angående realisering af pant i fast ejendom udelukkende kan appellere afgørelsen om, at indsigelsen mod fuldbyrdelsen forkastes, såfremt retten i første instans ikke har taget en indsigelsesgrund om, at et kontraktvilkår, som danner grundlag for tvangsfuldbyrdelsen, er urimeligt, til følge, hvorimod den erhvervsdrivende kan appellere enhver afgørelse om, at proceduren indstilles, uanset hvilket grundlag indsigelsen støttes på.

(1) EUT C 26 af 26.1.2015.
DA Den Europæiske Unions Tidende C 320/6

Domstolens kendelse (Tiende Afdeling) af 15. juli 2015 — »Itales« OOD mod Direktor na Direktsia »Obzhalvane i danachno-osiguritelna praktika« Varna pri Tsentralno upravlenie na Natsionalnata agentsia za prihodite (anmodning om præjudiciel afgørelse fra Administrativen sad — Varna — Bulgarien)

(Sag C-123/14) (1)

((Præjudiciel forelæggelse - artikel 99 i Domstolens procesreglement - skatter og afgifter - moms - direktiv 2006/112/EF - princip om afgiftens neutralitet - fradrag for indgående moms - begrebet »levering af varer« - betingelser for at der foreligger en levering af varer - manglende bevis for den direkte leverandørs faktiske besiddelse af varerne))

(2015/C 320/07)

Processprog: bulgarsk

Den forelæggende ret

Administrativen sad — Varna

Parter i hovedsagen

Sagsøger:»Itales« OOD

Sagsøgt: Direktor na Direktsia »Obzhalvane i danachno-osiguritelna praktika« Varna pri Tsentralno upravlenie na Natsionalnata agentsia za prihodite

Konklusion

Bestemmelserne i Rådets direktiv 2006/112/EF af 28. november 2006 om det fælles merværdiafgiftssystem vedrørende fradragsretten for merværdiafgift skal fortolkes således, at de er til hinder for, at skattemyndighederne i en medlemsstat finder, at en levering af varer ikke kan anses for at være overdraget, med den konsekvens at det forhindres, at den merværdiafgift, der bæres ved denne erhvervelse, kan fradrages af køberen med den begrundelse, at denne sidstnævnte hverken har først bevis for de pågældende varers oprindelse eller, at køberens leverandør har haft dem i sin besiddelse, når denne myndighed ikke har godtgjort, at denne køber har medvirket til svig vedrørende merværdiafgift og vidste eller burde have vidst, at de omhandlede transaktioner implicerede en sådan svig.

(1) EUT C 151 af 19.5.2014.
DA Den Europæiske Unions Tidende C 294/16

Domstolens kendelse (Anden Afdeling) af 30. juni 2015 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE mod Europa-Kommissionen

(Sag C-575/14 P) (1)

((Appel - voldgiftsbestemmelse - kontrakt om økonomisk støtte ydet af Den Europæiske Union til et projekt inden for rammerne af programmet eContent - Europa-Kommissionens opsigelse af kontrakten - betaling af de beløb, der ikke er blevet udbetalt, og erstatning for den skade, sagsøgeren angiveligt har lidt - urigtig gengivelse af sagsakterne - åbenbart, at appellen skal afvises for en del og er ugrundet for resten - påstand om at Den Europæiske Unions Rets afgørelse om sagsomkostningerne skal ændres - åbenbart afvisningsgrundlag))

(2015/C 294/21)

Processprog: engelsk

Parter

Appellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (ved dikigoroi M. Sfyri og I. Ampazis)

Den anden part i appelsagen: Europa-Kommissionen (ved L. Cappelletti og S. Delaude, som befuldmægtigede)

Konklusion

1) Appellen forkastes.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE betaler sagens omkostninger.

(1) EUT C 65 af 23.2.2015.
DA Den Europæiske Unions Tidende C 236/21

Domstolens kendelse (Første Afdeling) af 4. juni 2015 — Argenta Spaarbank NV mod Belgische Staat (anmodning om præjudiciel afgørelse fra Rechtbank van eerste aanleg te Antwerpen — Belgien)

(Sag C-578/14) (1)

((Præjudiciel forelæggelse - selskabsskat - direktiv 90/435/EØF - artikel 1, stk. 2, og artikel 4, stk. 2 - moder- og datterselskaber fra forskellige medlemsstater - fælles beskatningsordning - moderselskabets mulighed for at fradrage skattepligtigt udbytte - faktisk og retlig baggrund for tvisten i hovedsagen - begrundelserne for nødvendigheden af en besvarelse af det præjudicielle spørgsmål - ikke tilstrækkelige oplysninger - åbenbart afvisningsgrundlag))

(2015/C 236/30)

Processprog: nederlandsk

Den forelæggende ret

Rechtbank van eerste aanleg te Antwerpen

Parter i hovedsagen

Sagsøger: Argenta Spaarbank NV

Sagsøgt: Belgische Staat

Konklusion

Det er åbenbart, at anmodningen om præjudiciel afgørelse indgivet af Rechtbank van eerste aanleg te Antwerpen (Belgien) ved afgørelse af 28. november 2014, skal afvises.

(1) EUT C 81 af 9.3.2015.
DA Den Europæiske Unions Tidende C 398/7

Domstolens kendelse (Fjerde Afdeling) af 3. september 2015 — Manuel Orrego Arias mod Subdelegación del Gobierno en Ciudad Real (anmodning om præjudiciel afgørelse fra Tribunal Superior de Justicia de Castilla-La Mancha — Spanien)

(Sag C-456/14) (1)

((Præjudiciel forelæggelse - område med frihed, sikkerhed og retfærdighed - direktiv 2001/40/EF - gensidig anerkendelse af afgørelser om udsendelse af tredjelandsstatsborgere - artikel 3, stk. 1. litra a) - begrebet »en lovovertrædelse, som straffes med mindst et års frihedsstraf« - beslutning om udvisning af en tredjelandsstatsborger på grund af en straffedom - situation, der ikke henhører under anvendelsesområdet for direktiv 2001/40 - åbenbart inkompetent))

(2015/C 398/08)

Processprog: spansk

Den forelæggende ret

Tribunal Superior de Justicia de Castilla-La Mancha

Parter i hovedsagen

Sagsøger: Manuel Orrego Arias

Sagsøgt: Subdelegación del Gobierno en Ciudad Real

Konklusion

Det er åbenbart, at Den Europæiske Unions Domstol ikke er kompetent til at besvare det spørgsmål som Tribunal Superior de Justicia de Castilla-La Mancha (Spanien) har stillet ved afgørelse 4. september 2014 (sag C-456/14).

(1) EUT C 439 af 8.12.2014.
DA Den Europæiske Unions Tidende C 320/3

Domstolens kendelse (Sjette Afdeling) af 15. juli 2015 — Agenzia delle Entrate mod Nuova Invincibile (anmodning om præjudiciel afgørelse fra Corte suprema di cassazione — Italien)

(Sag C-82/14) (1)

((Præjudiciel forelæggelse - artikel 99 i Domstolens procesreglement - sjette direktiv 77/388/EØF))

(2015/C 320/04)

Processprog: italiensk

Den forelæggende ret

Corte suprema di cassazione

Parter i hovedsagen

Sagsøger: Agenzia delle Entrate

Sagsøgt: Nuova Invincibile

Konklusion

Artikel 2 og 22 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag skal fortolkes således, at de er til hinder for en national bestemmelse som artikel 9, stk. 17, i lov nr. 289 af 27. december 2002 om bestemmelser om opstilling af statens årlige og flerårige budgetter (finansloven af 2003), hvorefter der til fordel for de personer, der var blevet berørt af det jordskælv, som havde ramt provinserne Catania, Ragusa og Siracusa, blev givet en reduktion på 90 % af den merværdiafgift, der sædvanligvis skulle aflægges for årene 1990 til 1992, navnlig ved at give ret til tilbagebetaling i denne størrelsesorden af beløb, som allerede var erlagt i merværdiafgift, for så vidt som denne bestemmelse ikke er i overensstemmelse med kravene i henhold til princippet om afgiftsneutralitet og ikke sikrer en fuldstændig inddrivelse af den merværdiafgift, der skal betales på det italienske område.

(1) EUT C 142 af 12.5.2014.
DA Den Europæiske Unions Tidende C 320/8

Domstolens kendelse (Tiende Afdeling) af 21. maj 2015 — Slovenská autobusová doprava Trnava a.s. mod Krajský úřad Olomouckého kraje (anmodning om præjudiciel afgørelse fra Nejvyšší správní soud — Den Tjekkiske Republik)

(Sag C-318/14) (1)

((Præjudiciel forelæggelse - artikel 99 i Domstolens procesreglement - artikel 49 TEUF og 52 TEUF - etableringsfrihed - forordning (EF) nr. 1370/2007 - offentlig befordring med jernbane og ad vej - bustransport på offentlige byruter - transportvirksomhed, hvis hjemsted er i en anden medlemsstat, og som virker gennem en filial - pligt til at opnå en særlig tilladelse - den kompetente myndigheds skøn - kontrakt om offentlig tjeneste))

(2015/C 320/11)

Processprog: tjekkisk

Den forelæggende ret

Nejvyšší správní soud

Parter i hovedsagen

Sagsøger: Slovenská autobusová doprava Trnava a.s.

Sagsøgt: Krajský úřad Olomouckého kraje

Konklusion

Artikel 49 TEUF skal fortolkes således, at den er til hinder for en medlemsstats lovgivning, hvorefter det kun påhviler de udenlandske transportvirksomheder, der råder over en filial i denne medlemsstat, at opnå en særlig tilladelse tildelt efter de kompetente myndigheders skøn med henblik på at udøve offentlig bybefordringsvirksomhed ad vej på denne ene medlemsstats område.

(1) EUT C 351 af 6.10.2014.
2)

For så vidt som de i hovedsagen omhandlede produkter består af en køler og en ventilator, og udelukkende er bestemt til at blive indbygget i en computer, hvilket det tilkommer den forelæggende ret at efterprøve, skal deres tarifering foretages på grundlag af de almindelige tariferingsbestemmelser vedrørende den kombinerede nomenklatur, som fastsat i Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif, som ændret ved Kommissionens forordning (EF) nr. 1214/2007 af 20. september 2007.
DA Den Europæiske Unions Tidende C 243/14

Domstolens kendelse (Tiende Afdeling) af 28. april 2016 – Alta Realitat SL mod Erlock Film ApS, Ulrich Thomsen (anmodning om præjudiciel afgørelse fra Juzgado de Primera Instancia no 44 de Barcelona – Spanien)

(Sag C-384/14) (1)

((Præjudiciel forelæggelse - retligt samarbejde på det civil- og handelsretlige område - forkyndelse af retslige og udenretslige dokumenter - forordning (EF) nr. 1393/2007 - artikel 8 - manglende oversættelse af dokumentet - mulighed for at nægte at modtage dokumentet - adressaten for dokumentets sprogkundskaber - prøvelse foretages af den dommer, der behandler sagen i afsenderstaten))

(2016/C 243/14)

Processprog: spansk

Den forelæggende ret

Juzgado de Primera Instancia no 44 de Barcelona

Parter i hovedsagen

Sagsøger: Alta Realitat SL

Sagsøgt: Erlock Film ApS, Ulrich Thomsen

Konklusion

Europa-Parlamentets og Rådets forordning (EF) nr. 1393/2007 om forkyndelse i medlemsstaterne af retslige og udenretslige dokumenter i civile og kommercielle sager (forkyndelse af dokumenter) og om ophævelse af Rådets forordning (EF) nr. 1348/2000 skal fortolkes således, at ved forkyndelsen af et dokument for dets adressat, der er bosat på en anden medlemsstats område, i et tilfælde, hvor dokumentet ikke er affattet på eller ledsaget af en oversættelse til enten et sprog, som den berørte forstår, eller modtagerstatens officielle sprog, eller, hvis der er flere officielle sprog i den pågældende medlemsstat, til det officielle sprog eller et af de officielle sprog på det sted, hvor forkyndelsen skal finde sted:

— skal den ret i afsenderstaten, der skal behandle sagen, sikre sig, at denne adressat, under anvendelse af formularen i bilag II til denne forordning, behørigt er blevet underrettet om, at han har ret til at nægte at modtage dette dokument,

— påhviler det denne ret, i tilfælde af undladelse af denne formalitet, at lovliggøre proceduren i overensstemmelse med nævnte forordnings bestemmelser,

— tilkommer det ikke den ret, der skal behandle sagen, at hindre adressatens udøvelse af retten til at nægte at modtage dette dokument,

— kan den ret, der skal behandle sagen, først efter at adressaten faktisk har gjort brug af sin ret til at nægte at modtage dokumentet, prøve berettigelsen af denne nægtelse. Med henblik herpå skal denne ret tage hensyn til alle relevante forhold i sagen for at afgøre, om den berørte forstår det sprog, som dokumentet er affattet på, eller ej,

— kan nævnte ret, når den har fastslået, at adressaten for dokumentets nægtelse ikke var berettiget, i princippet bringe de følger, der i et sådant tilfælde er fastsat i national lovgivning, i anvendelse, for så vidt som den effektive virkning af forordning nr. 1393/2007 bevares.

(1) EUT C 338 af 3.11.2014.
DA Den Europæiske Unions Tidende C 136/2

Domstolens kendelse (Fjerde Afdeling) af 21. januar 2016 — Alcoa Trasfomazioni Srl mod Europa-Kommissionen og Den Italienske Republik

(Sag C-604/14 P) (1)

((Appel - artikel 181 i Domstolens procesreglement - statsstøtte - støtte, der er ydet af Den Italienske Republik til fordel for Alcoa Trasformazioni Srl - udligningskassens refusion af en del af de elektricitetsomkostninger, som dette selskab faktureres for af sin leverandør - uforenelighed med fællesmarkedet - fordel - pligt for Europa-Kommissionen til at foretage en økonomisk analyse))

(2016/C 136/02)

Processprog: italiensk

Parter

Appellant: Alcoa Trasfomazioni Srl (ved advocaat O.W. Brouwer samt avvocati T. Salonico og M. Siragusa)

De andre parter i appelsagen: Europa-Kommissionen (ved V. Di Bucci og É. Gippini Fournier, som befuldmægtigede) og Den Italienske Republik

Konklusion

1) Appellen forkastes.

2) Alcoa Trasfomazioni Srl betaler sagens omkostninger.

(1) EUT C 89 af 16.3.2015.
DA Den Europæiske Unions Tidende C 78/2

Domstolens kendelse (Niende Afdeling) af 17. december 2015 — YARA Brunsbüttel GmbH mod Hauptzollamt Itzehoe (anmodning om præjudiciel afgørelse fra Finanzgericht Hamburg — Tyskland)

(Sag C-529/14) (1)

((Præjudiciel forelæggelse - artikel 99 i Domstolens procesreglement - direktiv 2003/96/EF - beskatning af energiprodukter og elektricitet - artikel 2, stk. 4, litra b) - dobbelt anvendelse af energiprodukter - begreb - energiprodukt, der anvendes til varmebehandling af affald og røggas))

(2016/C 078/02)

Processprog: tysk

Den forelæggende ret

Finanzgericht Hamburg

Parter i hovedsagen

Sagsøger: YARA Brunsbüttel GmbH

Sagsøgt: Hauptzollamt Itzehoe

Konklusion

Artikel 2, stk. 4, litra b), i Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet, som ændret ved Rådets direktiv 2004/75/EF af 29. april 2004, skal fortolkes således, at naturgas, der for det første anvendes til at overophede og tørre damp, som dernæst anvendes i en ammoniakproduktionsproces, og for det andet anvendes til termisk nedbrydning og udledning af de gasser, der bliver tilovers i denne produktionsproces, ikke udgør et energiprodukt med dobbelt anvendelse, der er udelukket fra direktivets anvendelsesområde som omhandlet i nævnte bestemmelse. Medlemsstaterne kan følgelig ikke indrømme en skattefritagelse for anvendelsen af et sådant energiprodukt, medmindre denne fritagelse er i overensstemmelse med de krav, der er fastsat i direktiv 2003/96, som ændret ved direktiv 2004/75.

(1) EUT C 65 af 23.2.2015.
DA Den Europæiske Unions Tidende C 68/19

Domstolens kendelse (Sjette Afdeling) af 17. december 2015 — Sandra Bitter, som kurator for Ziegelwerk Höxter GmbH, mod Forbundsrepublikken Tyskland (anmodning om præjudiciel afgørelse fra Verwaltungsgericht Berlin — Tyskland)

(Sag C-580/14) (1)

((Præjudiciel forelæggelse - direktiv 2003/87/EF - ordning for handel med kvoter for drivhusgasemissioner - bøde for overskridelse af emissionskvoterne - proportionalitet))

(2016/C 068/24)

Processprog: tysk

Den forelæggende ret

Verwaltungsgericht Berlin

Parter i hovedsagen

Sagsøger: Sandra Bitter, som kurator for Ziegelwerk Höxter GmbH

Sagsøgt: Forbundsrepublikken Tyskland

Konklusion

Gennemgangen af det forelagte spørgsmål har intet frembragt, der i forhold til proportionalitetsprincippet kan rejse tvivl om gyldigheden af artikel 16, stk. 3, andet punktum, i Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF, som ændret ved Europa-Parlamentets og Rådets direktiv 2009/29/EF af 23. april 2009, for så vidt som den fastsætter en bøde på 100 EUR for hvert ton kuldioxidækvivalent, for hvilket driftslederen ikke har returneret kvoter.

(1) EUT C 96 af 23.3.2015.
DA Den Europæiske Unions Tidende C 38/14

Domstolens kendelse (Tredje Afdeling) af 6. oktober 2015 — Ford Motor Company mod Wheeltrims srl (anmodning om præjudiciel afgørelse fra Tribunale ordinario di Torino — Italien)

(Sag C-500/14) (1)

((Præjudiciel forelæggelse - mønstre - direktiv 98/71/EF - artikel 14 - forordning (EF) nr. 6/2002 - artikel 110 - »reparationsklausul« - tredjemands brug af et varemærke uden indehaverens samtykke for reservedele eller tilbehør til motorkøretøjer, der er af samme art som de varer, for hvilke varemærket er registreret))

(2016/C 038/18)

Processprog: italiensk

Den forelæggende ret

Tribunale ordinario di Torino

Parter i hovedsagen

Sagsøger: Ford Motor Company

Sagsøgt: Wheeltrims srl

Konklusion

Artikel 14 i Europa-Parlamentets og Rådets direktiv 98/71/EF af 13. oktober 1998 om retlig beskyttelse af mønstre og artikel 110 i Rådets forordning (EF) nr. 6/2002 af 12. december 2001 om EF-design skal fortolkes således, at de ikke som undtagelse til bestemmelserne i Europa-Parlamentets og Rådets direktiv 2008/95/EF af 22. oktober 2008 om indbyrdes tilnærmelse af medlemsstaternes lovgivning om varemærker og Rådets forordning (EF) nr. 207/2009 af 26. februar 2009 om EF-varemærker tillader en producent af reservedele og tilbehør til motorkøretøjer, såsom hjulkapsler, at påføre sine produkter et tegn, som er identisk med et varemærke, der bl. a. er registreret for sådanne produkter af en producent af motorkøretøjer, uden den pågældende producents samtykke, med den begrundelse, at den brug, der således er gjort af varemærket, udgør den eneste måde, hvorpå det omhandlede køretøj kan repareres med henblik på at genetablere det sammensatte produkts oprindelige udseende.

(1) EUT C 46 af 9.2.2015.
DA Den Europæiske Unions Tidende C 38/12

Domstolens kendelse (Ottende Afdeling) af 6. oktober 2015 — Tamoil Italia SpA mod Ministero dell’Ambiente e della Tutela del Territorio e del Mare (anmodning om præjudiciel afgørelse fra Consiglio di Stato — Italien)

(Sag C-156/14) (1)

((Præjudiciel forelæggelse - artikel 99 i Domstolens procesreglement - artikel 191, stk. 2, TEUF - direktiv 2004/35/EF - miljøansvar - national lovgivning, der ikke giver myndighederne adgang til at pålægge ejere af forurenede arealer, som ikke har medvirket til den pågældende forurening, at gennemføre foranstaltninger til forebyggelse og afhjælpning, og som kun fastsætter en forpligtelse til at godtgøre udgifterne til de af myndighederne gennemførte indgreb - forenelighed med princippet om, at forureneren betaler, forsigtighedsprincippet, princippet om forebyggende indsats og indgreb over for miljøskader fortrinsvis ved kilden))

(2016/C 038/16)

Processprog: italiensk

Den forelæggende ret

Consiglio di Stato

Parter i hovedsagen

Sagsøger: Tamoil Italia SpA

Sagsøgt: Ministero dell’Ambiente e della Tutela del Territorio e del Mare

Procesdeltagere: Provincia di Venezia, Comune di Venezia og Regione Veneto

Konklusion

Europa-Parlamentets og Rådets direktiv 2004/35/EF af 21. april 2004 om miljøansvar for så vidt angår forebyggelse og afhjælpning af miljøskader skal fortolkes således, at det ikke er til hinder for en national lovgivning som den i hovedsagen omhandlede, hvorefter den kompetente myndighed — såfremt det ikke er muligt at fastslå, hvem der er ansvarlig for forureningen af et areal, eller at pålægge den ansvarlige at iværksætte afhjælpende foranstaltninger — ikke kan pålægge ejeren af dette areal, som ikke er ansvarlig for forureningen, at gennemføre foranstaltninger til forebyggelse og afhjælpning, idet denne kun er forpligtet til at godtgøre udgifterne til de af myndighederne gennemførte indgreb, begrænset til ejendommens markedsværdi efter gennemførelsen af disse indgreb.

(1) EUT C 194 af 24.6.2014.
DA Den Europæiske Unions Tidende C 38/16

Domstolens kendelse (Syvende Afdeling) af 1. december 2015 — Aguy Clement Georgias, Trinity Engineering (Private) Ltd og Georgiadis Trucking (Private) Ltd mod Rådet for den Europæiske Union og Europa-Kommissionen

(Sag C-545/14 P) (1)

((Appel - artikel 181 i Domstolens procesreglement - erstatningssøgsmål - restriktive foranstaltninger over for visse personer og enheder på baggrund af situationen i Zimbabwe - den berørtes fjernelse fra listen over omhandlede personer og enheder - erstatning for det tab, der angiveligt er lidt))

(2016/C 038/22)

Processprog: engelsk

Parter

Appellanter: Aguy Clement Georgias, Trinity Engineering (Private) Ltd og Georgiadis Trucking (Private) Ltd (ved H. Mercer, QC, og barrister I. Quirk)

De andre parter i appelsagen: Rådet for den Europæiske Union (ved G. Étienne og B. Driessen, som befuldmægtigede) og Europa-Kommissionen (ved S. Bartelt og M. Konstantinidis, som befuldmægtigede)

Konklusion

1) Appellen forkastes.

2) Aguy Clement Georgias, Trinity Engineering (Private) Ltd og Georgiadis Trucking (Private) Ltd bærer deres egne omkostninger og betaler de af Rådet for den Europæiske Union og Europa-Kommissionen afholdte omkostninger.

(1) EUT C 46 af 9.2.2015.